     มาทานวันนี้เป็นครั้งที่ 2 แล้วครับกับร้าน The Kitchen by Chef Mod ร้านเล็กๆแต่รสชาติเริ่ด 

     ร้านตกแต่งแบบเรียบง่ายดูสบายตา หน้าร้านมีโซนให้สิงห์อมควัน นั่งชิลล์ๆ ในบรรยากาศของสวนจำลอง 

     ส่วนอาหารที่ทานในวันนี้มีดังนี้ครับ

  - ซุปเห็ด ซุปร้อนๆรสชาติเข้มข้น เหมาะสำหรับรองท้องได้เป็นอย่างดี

  - สลัดซีซาร์กุ้งย่าง ผัดสดๆ กรอบๆ คลุกน้ำสลัดซีซาร์ หอมๆ ส่วนกุ้งย่าง ก็ทำมาได้ดีครับแต่เสียดายนิดนึงคือ ไม่น่าใช้เป็นกุ้งแช่แข็งเลยครับ น่าจะใช้เป็นกุ้งสดจะดีกว่านะครับ

  - ชีสบอล ทอดมาได้เหลืองกรอบ ส่วนชีสก็ใส่มาเยอะ กัดออกมาจะเจอชีสเยิ้มๆ ฟินสุดๆครับ

  - ชุดหมูทอดทงคทซึ หมูทงคทซึชิ้นใหญ่มาก ทอดมาได้กรอบ สุกกำลังดี ทำให้เนื้อหมูไม่เหนียวเกินไป ด้านบนราดมาด้วยซอสและมายองเนสแบบชุ่มโชก เสิร์ฟพร้อมข้าวและซุปมิโซะ จานนี้คุ้มมากครับ เล่นเอาจุกเลยทีเดียว

  - Angus Beef เนื้อAngus ชิ้นใหญ่ นุ่มๆ ย่างมาได้สุกแบบมิเดียม แรร์ ทำให้เนื้อยังคงมีความฉ่ำอยู่ จานนี้ต้องยกนิ้วให้เลยครับ

     สรุป ร้านเล็กๆที่อยากจะชวนมาให้ลิ้มลอง วัตถุดิบที่ใช้และรสชาติของอาหารก็ไม่แพ้โรงแรมดังๆเลยครับ และที่สำคัญคือราคาไม่แพงอย่างที่คิด ถือเป็นร้านที่คุ้มค่าน่าลองอีกร้านนนึงเลยทีเดียว